‘ครบ ง่าย ในมือคุณ’
สำหรับข้าราชการที่ต้องการทราบรายละเอียดความคืบหน้าเกี่ยวกับ กองทุนบำเหน็จบำนาญข้าราชการ (กบข.) วันนี้
26 ก.พ. 2562

เรื่อง นับทอง
สำหรับข้าราชการที่ต้องการทราบรายละเอียดความคืบหน้าเกี่ยวกับ กองทุนบำเหน็จบำนาญข้าราชการ (กบข.) วันนี้ ทางด้านของ กบข. อัพเดทแอพพลิเคชั่นใหม่ พร้อมเปิดให้ดาวน์โหลดมาใช้แล้วในชื่อ “My GPF”
โดย My GPF รูปโฉมใหม่ มาพร้อมกับสโลแกน “ครบ ง่าย ในมือคุณ” จากการเข้าใช้งาน ด้วยหน้าแอพพลิเคชั่นที่ง่ายครบวงจร และจบทุกเรื่องของ กบข.ในแอพเดียว
การเข้าใช้งาน สำหรับสมาชิกที่เข้าใช้งานแอพครั้งแรก ในส่วนของสมาชิก กบข.ที่เคยมีรหัสผ่านเข้าใช้ My GPF Website ให้ใส่เลขบัตรประชาชนและรหัสผ่าน จากนั้นกดดำเนินการต่อ เพื่อกำหนดรหัส PIN 6 หลัก สำหรับการเข้าใช้งานผ่านแอพในครั้งต่อไป หรือให้สมาชิกกด“ลงทะเบียนใหม่”
ด้านขั้นตอนการลงทะเบียนนั้น จะต้องใส่เลขบัตรประชาชนและรหัสหลังบัตรประจำตัวประชาชน ที่ประกอบด้วยตัวอักษรภาษาอังกฤษ 2 ตัวเเรก ตามด้วยตัวเลข 10 หลัก และกดดำเนินการต่อเพื่อเข้าสู่แอพพลิเคชั่น
เมื่อเข้าสู่แอพพลิเคชั่นเรียบร้อยแล้ว จะเจอหน้าแอพพลิเคชั่น ซึ่งประกอบไปด้วยส่วนต่างๆ อย่างเช่น บัญชีของฉัน ที่จะเช็กยอดเงินออมของตนเอง ดูยอดเงินสมทบที่จะได้จากรัฐ มีการอัพเดทผลประโยชน์สะสม การเปลี่ยนเเผนการลงทุน
สิทธิพิเศษสำหรับสมาชิก ทั้งโครงการดีๆ จากพันธมิตร สวัสดิการ ส่วนลด และดีลพิเศษ จากร้านค้าแบรนด์ดังเพื่อตอบโจทย์ไลฟ์สไตล์ยุคดิจิทัล
แผนการเกษียณของฉัน ที่จะทำให้รู้ว่า หลังจากเกษียณแล้วจะมีเงินเท่าไหร่ การออมในวันนี้เพียงพอกับการเกษียณอายุหรือไม่ โดยการลองใช้โปรแกรมคำนวณเงินเกษียณเวอร์ชั่นใหม่ ที่ใช้งานง่ายและมีหลากหลายฟังก์ชั่นให้ใช้งาน
หรือนัดหมายบริการข้อมูลทางการเงิน ซึ่งสามารถจองเวลานัด เพื่อพูดคุยปรึกษาข้อมูลทางการเงิน โดยปรึกษาการเลือกแผนการลงทุน การใช้สิทธิลดหย่อนภาษี รวมถึงข้อมูลผลิตภัณฑ์ทางการเงินต่างๆ ที่ กบข.เพิ่งเปิดให้บริการเป็นครั้งแรก
อีกทั้งสมาชิกยังสามารถที่จะกดรับสิทธิพิเศษมากมาย รวมถึงโปรโมชั่นดีๆ พร้อมส่วนลดมากมาย สำหรับสมาชิกเพื่อตอบโจทย์ไลฟ์สไตล์ยุคดิจิทัล โดยสมาชิกสามารถเลือกใช้สวัสดิการหรือกดรับสิทธิผ่านแอพใหม่ได้เลย
นอกจากนี้ ยังสามารถขอดูใบแจ้งยอดสมาชิกประจำปี การลงทะเบียนรับ e-Statement ทางอีเมล และยังมีหน้าสนทนา Chat กับเจ้าหน้าที่ เพียงคลิกไปที่เมนูห้องแชต ก็จะสามารถปรึกษาหารือกับเจ้าหน้าที่ได้ในทุกเรื่องที่อยากรู้
อย่างไรก็ตาม การพัฒนาแอพพลิเคชั่นของ กบข. เพื่อตอบโจทย์ไลฟ์สไตล์และเพิ่มความสะดวกให้แก่สมาชิก จะทำให้สมาชิกได้รับทราบและวางแผนการลงทุนของตัวเอง และสามารถที่จะทราบยอดเงินออมของตนเองได้
จากการใช้งานง่ายและสะดวกแบบนี้ อย่าลืมโหลดแอพพลิเคชั่น My GPF มาใช้งานเพื่อรับสิทธิประโยชน์และสิทธิพิเศษจาก กบข.กัน เพื่อการเกษียณที่มั่นคง